Avesac, Prat e era Hita

Avesac, Prat e era Hita (Avezac-Prat-Lahitte en francés) qu'ei ua comuna d'Occitània, en Gasconha, situada dens eth departament deths Hauts Pirenèus dera region d', ancianament de Miègjorn-Pirenèus.

 Geografia 
La comuna qu'ei situada en eras Baronias. Avesaguèt, afluent d'Arròs, a sa font en era comuna.

Avesac qu'ei au nòrd-est, Prat au sud-èst e Era Hita a l'oèst. 
vignette|upright=1.8|centre|Comunas a l'entorn. 

Perimètre deth territòri
Avesac, Prat e era Hita que tòca Lortèth au sud-èst per un simple quadripunt e Vathsèra à l'oèst per un aute quadripunt a la Pé de Gutor (nom francés).

Toponimia

Avesac
Era prononciacion qu'ei [awé'zak]. Eth nom d'Avesac (fòrmas ancianas D-Auesag, D-Auzag, D-Auezag, au sègle XII, en occitan, Avezac, en 1256, en occitan, de Avezaco, en 1300, en latin, De Auezaco, en 1313, en latin, De Avesaco, en 1342, en latin, de Avessaco, en 1369, en latin Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 http://www.archivesenligne65.fr/article.php?laref=910&titre=avezac-prat-lahitte ) que vienerè deth nom d'òme latin Avitius damb eth sufixe -acum Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 40, a Auzas. Avesac qu'èra probablament ua grana propietat gallo-romana.

Segon Xavier Delamarre, eths noms de tipe Avesac, Ausac, Avesa, Aidac, Avesan que son, o pòden estar, formacions purament celticas, basadas sus un nom celtic d'òmi Auitos o (com ací) Auitios, qui mian aus medishs resultats qu'eths noms latins corresponents. L'autor que cita noms atestats com Avitianomara, a Dijon, e Avito-ri(x), en Grana Bretanha, qui pòden dificilament estar compausats mixtes latin-celtic, damb un prumèr element qui seré latinXavier Delamarre, Noms de lieux celtiques de l'Europe ancienne, ed. Errance, 2012, p. 67, 286, 326-327.

 Prat 
Era prononciacion qu'ei [prat]. Eth nom de Prat (fòrmas ancianas de Prato, en 1313, en latin, Prat, ad era fin deu sègle XVIII, sus era mapa de Cassini) que representa simplament lo mot gascon prat.
Era Hita
Era prononciacion qu'ei ['éra 'hita]. Eth nom d'Era Hita (fòrmas ancianas A La Fita en las Seubas, cap a 1200-1230, en occitan, De Fita prope Auezacum, en 1313, en latin, De Fita, en 1342, en latin, La Hitte, ad era fin deu sègle XVIII, sus era mapa de Cassini ) que vien deu latin ficta [petra] e que pòt representar ua bòrna a un limit de comuna, sus un ancian camin, etc Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 220 Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 377, a Laffite-Toupière, o ua pèira levada (monument megalitic), meilèu aquera solucion que non pas un limit, pr'amor totas eras comunas vesinas que son deth Nebosan.

 Istòria 
En 1972, era comuna d'Avesac e Prat qu'annexè era de Era Hita (51 abitants en 1968)http://cassini.ehess.fr/cassini/fr/html/fiche.php?select_resultat=2176

 Administracion 

 Abans la refòrma cantonala, era comuna qu'èra deu canton de La Barta de Nestés, dempuish 2015, qu'ei deth canton de « Neste, Aure et Louron » (en francés), en occitan de Nestés, Aura e Loron.

Demografia

Lòcs e monuments

Personalitats ligadas dab era comuna

Véder tanben
 Comunas deths Hauts Pirenèus

Ligams extèrnes

Nòtas

Categoria:Comuna deths Hauts Pirenèus
Categoria:Comuna de Gasconha